Օրեր առաջ Microsoft ընկերությունը ներկայացրեց Windows 10 օպերացիոն համակարգը, որտեղ կատարվել են արտաքին ինտերֆեյսի և ֆունկցիոնալ մի շարք փոփոխություններ: Այս օպերացիոն համակարգի վերջնական տարբերակի թողարկման ամսաթիվը դեռ հստակ չի նշվում, սակայն այժմ հնարավոր է ներբեռնել և տեղադրել փորձնական տարբերակը (Technical Preview): Այն նախատեսված է հատկապես ծրագրավորողների և սարքեր արտադրողների համար, սակայն հասանելի է բոլորի համար: Եվս մեկ անգամ նշեմ, որ այս տարբերակը սկզբնական տարբերակն է և կարող է պարունակել մի շարք թերություններ: Այն տեղադրելուց առաջ խորհուրդ կտամ պահպանել օգտակար ֆայլերը: